Vytautas Jaugėla

Vytautas Jaugėla (g. 1938 m. spalio 18 d. Raseinių rajone, Paupio kaime) – lietuvių menininkas, fotografas, kino mėgėjas, medžio drožėjas, tapytojas, senienų rinkėjas.

 Biografija 
Baigė 7 klases Laukuvos vidurinėje mokykloje, vėliau mokėsi Rietavo žemės ūkio technikume, Dotnuvos respublikinėje žemės ūkio mokykloje. Dirbo Žadvainių, Gegrėnų, Dovainių, Gintališkės kolūkiuose pirmininko pavaduotoju, o kai kur – pirmininku. 1990–1995 m. – Platelių apylinkės viršaitis. Dabar – Gintališkės kultūros namų direktorius.

2000 m. priimtas į tautodailininkų sąjungą. Surengtos autorinės V. Jaugėlos meno darbų parodos: Plateliuose (1996, 1998 m.), Daugėduose (1997), Žemaičių Kalvarijoje (1998). Menininko darbai eksponuoti Plungėje, Telšiuose, Rokiškyje, Vilniuje. Jo darbų yra įsigijęs Žemaitijos nacionalinis parkas, privatūs asmenys.
Menininkas savo namuose, Gintališkėje, yra įkūręs savo darbų ir surinktų senienų ekspoziciją.

Kategorija:Lietuvos viršaičiai
Kategorija:Lietuvos dailininkai
Kategorija:Lietuvos fotografai
Kategorija:Lietuvos kino mėgėjai